open-index/open-wikipedia-markdown huggingface dataset:
בעקבות הלהבות

**בעקבות הלהבות** הוא ספר מאת הסופרת הישראלית דבורה עומר, שיצא לאור בשנת 1986 ומתאר את מלחמת העולם השנייה מנקודת מבטו של חייל יהודי בצבא הבריטי.

## עלילה
גיבור העלילה הוא יהודה ורסנו, נער יהודי יתום הגר באתונה שביוון. יהודה מטפל באחותו הקטנה חווה, אשר גדלה יחד עמו בבית יתומים יהודי באתונה. כאשר יהודה מגיע לבגרות, הוא מחליט לעלות לארץ ישראל, ולנסות להשיג שם כסף כדי להביא בעקבותיו גם את אחותו. הוא מצליח להתאקלם בארץ ולעבוד כמוכר עיתונים, אלא שאז פורצת מלחמת העולם השנייה. יהודה מתגייס לצבא הבריטי ונלחם בצבא האיטלקי במערכה במדבר המערבי. ב-1940 פולשים האיטלקים ליוון, ויהודה דואג לחווה התקועה באתונה. למזלו, הוא נשלח לאתונה כחלק מחיל המשלוח הבריטי שנשלח לעזור ליוונים. הוא מוצא את אחותו בבית היתומים, ומבטיח לה שלמחרת ייקח אותה אתו. אלא שבאותו לילה גם הגרמנים פולשים ליוון והצבא הבריטי מתחיל לסגת מהארץ. כיוון שהוא מבלה את הלילה עם נערה מקומית, יהודה מקבל את ההודעה מאוחר מדי, ולא מספיק להוציא את חווה מבית היתומים לפני שהוא נאלץ להתפנות יחד עם הבריטים. הוא ממשיך להילחם בצבא הבריטי, ומשתתף בפלישת בעלות הברית לאיטליה. הוא מתבשר שאחותו נמצאת במנזר איטלקי, אלא ששם הוא מגלה שהיא המירה את דתה לנצרות. היא כועסת עליו כי נטש אותה, ורוצה להישאר במנזר. יהודה מחליט לחטוף אותה מהמנזר, אולם בליל החטיפה הוא מגלה שהיא עברה על פי בקשתה למנזר אחר בצפון איטליה הנמצאת תחת כיבוש גרמני. הוא נלחם בחזית האיטלקית ומצטרף לבריגדה היהודית. עם סיום המלחמה הוא מוצב בגרמניה, ומגלה שחווה נלקחה לדכאו. הוא מוציא אותה משם ולוקח אותה עמו לבסיס. הוא מגלה שהיא נפגעה בדכאו קשות, לא רק גופנית אלא גם נפשית, אולם היחס החם שהוא משפיע עליה מסייע לה אט אט. הספר מסתיים כאשר יהודה לקח חופשה מהצבא ומהפליג לארץ ישראל יחד עם אחותו כדי לסיים את שיקומה.

רוב גיבורי הסיפור הם פרי הדמיון, אך פעולותיהם בצבא הבריטי, ואף בשירות ההגנה, בהשגת נשק ובפעולות הצלה ועליה, אכן התרחשו במציאות.

## קישורים חיצוניים
* בעקבות הלהבות באתר סימניה

קטגוריה:ספרות מלחמת העולם השנייה
קטגוריה:ספרים ישראליים
קטגוריה:ספרים בעברית
קטגוריה:רומנים היסטוריים
קטגוריה:ספרי 1986
קטגוריה:ספרי דבורה עומר
קטגוריה:ספרי הוצאת י' שרברק
קטגוריה:ספרי ילדים ונוער בעברית
רסמוס סיוסטט

טקסט=Rasmus Stellan Sjöstedt|ממוזער|372x372 פיקסלים|רסמוס סוסטט במדי הפועל חיפה, 2018
**רסמוס סטלאן סיוסטט** (בשוודית: **Rasmus Stellan Sjöstedt**; נולד ב-28 בפברואר 1992) הוא כדורגלן שוודי המשחק בעמדת הקשר האחורי.

## קריירה
סיוסטט התחיל את הקריירה שלו במחלקת הנוער של פריסטאנדס וכשהיה בן 15 הצטרף למחלקת הנוער של קאלמאר. ב-21 באפריל 2012 סיוסטט ערך את הופעת הבכורה שלו בקבוצה הבוגרת בהפסד 1-0 נגד גפלה.

בינואר  הושאל לפאלקנברג עד לסיום העונה. בסיום העונה חתם בקבוצה לשנתיים. ב-20 באוגוסט 2015 סיוסטט הבקיע את שער הבכורה שלו בקריירה בניצחון 0-4 נגד אסיריסקה במסגרת הגביע השוודי.

בינואר  עזב לראשונה את שוודיה וחתם באריס לימסול מליגת העל הקפריסאית. ב-2 ביולי 2017 חתם בהפועל חיפה, עמה זכה בגביע המדינה. הוא נכנס כמחליף כשבע דקות לסיום ההארכה בניצחונה של חיפה 3-1 על בית"ר ירושלים במשחק הגמר. ב-25 באוגוסט 2018 הבקיע סיוסטט את שער הבכורה שלו בהפועל חיפה בניצחון 5-0 על מכבי נתניה.

ב-16 באוגוסט 2019 חתם סיוסטס בפאנטוליקוס היוונית

ב-16 באוקטובר 2020, סיוסטט חתם בקאלמאר.

## תארים
; הפועל חיפה
*גביע המדינה: 2017/2018
*אלוף האלופים: 2018/2019

## קישורים חיצוניים

## הערות שוליים

קטגוריה:כדורגלנים שוודים
קטגוריה:בלמי כדורגל שוודים
קטגוריה:קשרי כדורגל שוודים
קטגוריה:כדורגלני קאלמאר
קטגוריה:כדורגלני אריס לימסול
קטגוריה:כדורגלני הפועל חיפה
קטגוריה:כדורגלני פאנטוליקוס
קטגוריה:כדורגלנים זרים בישראל
קטגוריה:ספורטאים זרים בקפריסין
קטגוריה:ספורטאים שוודים בישראל
קטגוריה:ספורטאים שוודים ביוון
קטגוריה:שוודים שנולדו ב-1992
סמנתה האריס

**סמנתה האריס** (באנגלית: **Samantha Harris**; נולדה ב-27 בנובמבר 1973) היא דוגמנית ומנחת טלוויזיה יהודייה אמריקאית. היא התפרסמה בעיקר כמנחה של עונות 2–9 של התוכנית "רוקדים עם כוכבים" האמריקאית יחד עם טום ברגרון. משנת 2010 עד 2012 היא הייתה כתבת בתוכנית הבידור *Entertainment Tonight*. בספטמבר 2015 היא חזרה לתוכנית כאחת המנחות במהדורת סוף השבוע.

## שנותיה הראשונות
האריס נולדה בעיירה הופקינס במינסוטה. אביה, ריצ'רד, הוא מפתח מוזיקת רוק אנד רול, ואמה, בוני שפירא, רקדנית. ב-1982 הקימו הוריה יריד רנסאנס, המכונה "ההגינות של המלך ריצ'רד". היריד נמשך עד שנת 2017. בתיכון למדה בחינוך יהודי, ולאחר מכן היא המשיכה ללימודים גבוהים וסיימה את לימודיה באוניברסיטת נורת'ווסטרן.

## קריירת הנחיה בטלוויזיה
ב-16 בדצמבר 2008 האריס הצטרפה לתוכנית *The Insider* של תאגיד התקשורת CBS Corporation, כמנחה מחליפה וככתבת. בין השנים 2005–2008 הייתה כתבת ב בתוכנית הבידור של חדשות E!, וכן הנחתה את התוכנית *THS Investigates*. בנוסף לפעילותה בחדשות E!, היא הייתה אחת המנחות מטעם  של טקסי הענקת פרסי האוסקר, גלובוס הזהב ואמי. היא הייתה גם כתבת של תוכנית הבוקר "בוקר טוב אמריקה". לפני שהצטרפה ל, האריס שימשה כמנחת סוף השבוע של מגזין הבידור *Extra*, שם ראיינה מאות מפורסמים, והייתה עיתונאית במשרדי לאס וגאס.

התקופה המפורסמת ביותר שלה הייתה ההנחיה עבור "רוקדים עם כוכבים" האמריקאי, יחד עם טום ברגרון. היא החלה בהנחיית התוכנית בשנת 2006. בנוסף, היא גם שימשה כאחת המנחות בתוכנית *The View*.

ב-28 בינואר 2010 הודיעה האריס כי היא מתכוונת לעזוב את הנחיית "רוקדים עם כוכבים", כדי להתמקד בפרויקטים אחרים שהתחייבה אליהם כמו תפקידה ב-*The Insider* ובתוכנית הערב *Entertainment Tonight*. ואכן, החל מעונת האביב של 2010, אלופת עונה 7 של "רוקדים עם כוכבים" - ברוק בורק החליפה את האריס בהנחיית התוכנית.

## חיים אישיים
בשנת 2005 התחתנה האריס עם מייקל הס. בשנת 2007 נולדה בתם הראשונה. כתוצאה מהלידה החמיצה את הנחיית פרק הבכורה של עונה 5 של "רוקדים עם כוכבים". היא חזרה להנחות רק ב-15 באוקטובר 2007. שלוש שנים מאוחר יותר נולדה בתם השנייה של בני הזוג.

בחודש אפריל 2014 הודיעה האריס כי היא אובחנה כחולת סרטן השד, וכי היא צריכה לעבור טיפול מסטקטומיה. באוקטובר 2014 הודיעה כי היא כבר ללא סרטן.

## קישורים חיצוניים

* 

## הערות שוליים




קטגוריה:מנחות טלוויזיה אמריקאיות
קטגוריה:מנחי טלוויזיה יהודים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:דוגמניות יהודיות
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
יחסי אוסטריה – ערב הסעודית

[250px|ממוזער|שר החוץ האוסטרי [אלכסנדר שלנברג (מימין) נפגש עם מקבילו הסעודי פייסל בן פרחאן אאל סעוד בווינה, 2021]]
**יחסי אוסטריה–ערב הסעודית** הם היחסים הדיפלומטיים שבין **[[ערב הסעודית|הממלכה הערבית הסעודית]]** לבין **[[אוסטריה|רפובליקת אוסטריה]]**.

## סקירה כללית
שתי המדינות מחזיקות בקשרים דיפלומטיים מאז 7 ביולי 1880 כאשר האימפריה האוסטרו-הונגרית הקימה בג'דה קונסוליה דיפלומטית ל. יחסים דיפלומטיים רשמיים בין שתי המדינות כוננו ב-10 בספטמבר 1957.

באמצע אוקטובר 2001 נשיא אוסטריה תומאס קלסטיל ביקר בערב הסעודית באופן רשמי. בתחילת אפריל 2004, עבדאללה, מלך ערב הסעודית, ביקר באוסטריה ביקור רשמי. אז בתור נסיך הכתר הסעודי.

באמצע מרץ 2006 ביקר נשיא אוסטריה היינץ פישר באופן רשמי בערב הסעודית.

## ייצוג
* אוסטריה מיוצגת בערב הסעודית בדרג השגרירות באמצעות שגרירות שהיא מחזיקה בריאד. המדינה מיוצגת בערב הסעודית גם בדרג הקונסולרי באמצעות קונסוליה בג'דה.
* ערב הסעודית מיוצגת באוסטריה בדרג השגרירות באמצעות שגרירות שהיא מחזיקה בווינה.

## ראו גם
* יחסי סרביה–ערב הסעודית
* יחסי ערב הסעודית–רוסיה
* יחסי הוותיקן–ערב הסעודית

## קישורים חיצוניים

* רשימת הסכמים בילטרליים בין אוסטריה לערב הסעודית

## הערות שוליים

קטגוריה:ערכים ללא קטגוריות פיזיות - יחסי חוץ
קפטן ניומן

**קפטן ניומן** (באנגלית: **Captain Newman, M.D**) סרט דרמה קומית אמריקאי משנת 1963 עם גרגורי פק, טוני קרטיס, בובי דארין ואנג'י דיקינסון בתפקידים הראשיים.

התסריט מבוסס על רומן בשם זה מאת לאו רוסטן משנת 1963. הוא כתב את הרומן המבוסס על חוויותיו של חברו ראלף גרינסון שהיה פסיכיאטר צבאי במלחמת העולם השנייה והיה בין הראשונים שטיפל בלוחמים שהגיעו מחזית הלחימה עם הפרעת דחק פוסט-טראומטית.

בובי דארין היה מועמד לפרס אוסקר לשחקן המשנה הטוב ביותר, כן לפרס גלובוס הזהב לשחקן המשנה הטוב ביותר - סרט קולנוע. גרגורי פק היה מועמד לפרס גלובוס הזהב לשחקן הטוב ביותר - סרט דרמה.

הסרט צולם בבסיס הצבאי הוצ'וקה בדרום אריזונה. ושדה התעופה בו מחקה את שדה התעופה הפיקטיבי קולפקס המופיע בספר ובסרט.
## עלילה
בשנת 1944 משמש קפטן ד"ר יושאיה ניומן (גרגורי פק) כמנהל המחלקה הפסיכיאטרית בבית החולים הצבאי הממוקם בסמוך לשדה התעופה קולפקס באריזונה.

במחלקתו מאושפזים חיילים הסובלים מהפרעות נפשיות בעיקר פוסט טראומה אך גם סכיזופרניה וקטטוניה.

מטרת המחלקה היא לאבחן ולטפל בחיילים הסובלים מהפרעות נפשיות האלה ולהחליט תוך שישה שבועות אם הם כשרים לחזור לחזית או להישלח לטיפול ארוך בבתי חולים פסיכיאטרים.

ניומן מצליח לגייס למחלקתו את האחות פרנסי קורום (אנג'י דיקינסון) והאח ג'ק לייבוביץ (טוני קרטיס) המשמש למעשה כסגנו ומצליח להתחבב על המאושפזים. הוא נמצא כל הזמן בוויכוח עם מפקד הבסיס שלוחץ עליו לשחרר את המאושפזים בחזרה לחזית. המפקד מתנקם בו בכך שמכניס למחלקתו שבויי מלחמה איטלקים בריאים שאין מחלקה סגורה אחרת להחזיק בהם.

קולונל בליס (אדי אלברט) סובל מפוסט טראומה קשה והתקפות זעם. באחת הפעמים התקיף את לייבוביץ עם סכין ורק ניומן הצליח להרגיע אותו. הוא מנותק מהמציאות, מפקד בית החולים מבקש להחזיר אותו לחזית שם הוא נדרש אך ניומן מתנגד. בליס מוזמן לוועדה אך לפתע מתחיל לצעוק, בורח מהמקום כשניומן רודף אחריו. הוא עולה על מגדל מים בבסיס ונופל אל מותו.

קפטן וינסטון (רוברט דובאל) נמצא במצב קטטוני לאחר שהיה חדשים רבים במחבוא בצרפת. ניומן מנסה לשכנע את אשתו שתכיר במחלתו של בעלה וכי יצטרך טיפול ממושך אבל היא מסרבת להכיר בעובדה זו.

קורפורל ג'ים טומפקינס (בובי דארין) מתפרע במחלקה. לאחר טיפול בפנטוטל הוא מספר את סיפור הקרב בו נטש את חבריו הפצועים. לאחר הטיפול, מצבו משתפר והוא נפרד ממטפליו וחוזר לחזית.

הסרט מסתיים בנשף חג המולד בו שרים השבויים האיטלקים את הבה נגילה שלמדו מלייבוביץ היהודי. באמצע הנשף מגיע מברק המבשר כי ג'ים טומפקינס נפל בקרב.

## קישורים חיצוניים

* 
* 

קטגוריה:סרטי 1963
קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטי דרמה קומית
קטגוריה:סרטי מלחמת העולם השנייה
קטגוריה:סרטי אולפני יוניברסל
קטגוריה:לקות נפשית באמנות
קטגוריה:סרטי גרגורי פק
קטגוריה:סרטי טוני קרטיס
קטגוריה:סרטים על רפואה
קטגוריה:סרטים שצולמו באריזונה
חתול בר אפריקני

**חתול בר אפריקני** (שם מדעי: *Felis lybica*) הוא מין של חתול בר ממשפחת החתוליים החי באפריקה ובחצי האי ערב ומגיע עד לדרום הים הכספי. חתול זה הוא אביו הקדמון של חתול הבית (*Felis catus)* שבוית ממנו לפני 9,500 שנה בערך. נחשב כיום למין עצמאי.

## מאפיינים
חתול הבר האפריקני מזכיר במראהו את חתולי הבית אך מורגל יותר לחיים בטבע. צבע הפרווה אפור עד חום בהיר ומעט כתום. אורכו הממוצע 47-59 ס"מ ומשקלו 3.2-4.5 ק"ג. הוא קטן יותר מחתולי הבר האירופאים.

החתול חי ביחידות ברחבי הערבות, השדות והביצות בחצי האי ערב והסוואנה האפריקנית. החתול יוצא לצוד ביום ובין הערביים - אז יש פחות סיכוי שייתקל בחתולים טורפים גדולים יותר, הפעילים בעיקר בלילה. הוא אורב לטרפו בין העשבים או הסלעים ולעיתים יכול להידמות לסלע בצורתו כשאינו נע. כשטרף כמו חולדות, מכרסמים נוספים ועופות נוחתים מתקרבים הוא מסתער לעברם והורג אותם בנשיכה בצוואר.

מחתולים אלה התפתחו חתולי הבית שהיו חיות קדושות במצרים. המצרים קיבלו עזרה מהחתולים בציד מכרסמים מזיקים והמצרים החלו לגדל אותם בתחילה לציד עכברים ובהמשך גם לנוי ולמחמד.

### מיון

נכון להיום, לחתול הבר האפריקאי יש 3 תת-מינים החיים באסיה ובאפריקה:
* חתול בר צפון אפריקאי (*Felis lybica lybica*) - נפוץ מהמזרח התיכון וצפון אפריקה עד לסודאן.
* חתול בר דרום אפריקאי (*Felis lybica cafra) - * נפוץ באפריקה הדרומית ובמזרח אפריקה.
* חתול בר אסייתי (*Felis lybica ornata*) - נפוץ ממזרח הים הכספי ועד לקזחסטן אל מערב הודו, מערב סין ודרום מונגוליה.

## קישורים חיצוניים

## הערות שוליים

קטגוריה:טקסונים שתוארו בידי יוהאן ריינהולד פורסטר
קטגוריה:בעלי חיים שתוארו ב-1780
קטגוריה:חתולים קטנים
קטגוריה:אתיופיה: יונקים
קטגוריה:מרוקו: יונקים
עונת 2017/2018 ביורוליג

**עונת  ב[[יורוליג]]** היא העונה ה-61 של המפעל הראשון בחשיבותו בכדורסל האירופי, ה-18 שנקראה בשם "יורוליג", והשנייה ברציפות בפורמט הליגה ובדרך בחירת הקבוצות המשתתפות בה, שנקבעו עקב סכסוך יורוליג-פיב"א בשנים שקדמו לה. התחרות אורגנה על ידי יורוליג בסקטבול.

העונה נפתחה ב-12 באוקטובר 2017 ומשחק הגמר של הפיינל פור נערך בקומבנק ארנה שבבלגרד, סרביה, ב-20 במאי 2018.

ריאל מדריד ניצחה בגמר 80:85 את פנרבחצ'ה אולקר וזכתה בתואר העשירי שלה במפעל.

## מתכונת התחרות
בתחרות השתתפו 11 קבוצות בעלי רישיונות A. תוקפם יסתיים בשנת 2026. קבוצות אלו קיבלו זכות להשתתף בעונה הסדירה לכל התקופה.

קבוצה אוניקאחה מאלגה העפילה ישירות לעונה סדירה כמנצחת עונת 2016/2017 ביורוקאפ.

שתי קבוצות נוספות העפילו לעונה הסדירה על בסיס הישגים בליגה הבייתית. קבוצה נוספת קיבלה הזמנה מיוחדת.

בתחרות משתתפות 16 קבוצות, שמתחרות בפורמט של ליגה בעלת שני סיבובים - כל קבוצה משחקת משחק בית ומשחק חוץ נגד כל הקבוצות, כאשר בסיום העונה הסדירה שמונה הקבוצות המדורגות ראשונות יעפילו לפלייאוף, בו ישחקו המדורגת בשיטת הצלבה של הראשונה נגד המדורגת שמינית, שנייה נגד שביעית, שלישית-שישית ורביעית-חמישית. הפלייאוף יתקיים בפורמט של סדרות "הטוב מחמישה", כאשר בסיומו יתקיים פיינל פור, שיערך בשנה זו בקומבנק ארנה שבבלגרד, סרביה.

## המשתתפות בתחרות

## עונה סדירה

מקרא:
:
:

## פלייאוף
8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי).
המדורגת גבוה יותר אירחה את המשחק הראשון, השני והחמישי (במידת הצורך). המדורגת נמוך יותר אירחה את המשחק השלישי והרביעי (במידת הצורך). ארבע המנצחות העפילו לשלב חצי הגמר, ושתי המנצחות בחצאי הגמר יתמודדו בגמר על תואר אליפות אירופה בכדורסל.

## פיינל פור

### משחק הגמר

## פרסים
### [[MVP של היורוליג]]

 לוקה דונצ'יץ' ( ריאל מדריד)

### [[חמישיית העונה ביורוליג]]

### [[פרס אלפונסו פורד|מלך הסלים "אלפונסו פורד"]]

 אלכסיי שבד ( חימקי מוסקבה)

### [[שחקן ההגנה של היורוליג|שחקן ההגנה]]

 קייל היינס ( צסק"א מוסקבה)

### [[הכוכב העולה של היורוליג|הכוכב העולה]]

 לוקה דונצ'יץ' ( ריאל מדריד)

### מצטיין המחזור
#### עונה סדירה

#### פלייאוף

### מצטיין החודש

## סטטיסטיקה יחיד
### מדד יעילות

### נקודות

### כדורים חוזרים

### אסיסטים

## קישורים חיצוניים

* נתונים מאתר הליגה
* פירוט תוצאות באתר יורובסקט

קטגוריה:עונות בגביע אירופה לאלופות בכדורסל
קטגוריה:תחרויות כדורסל ב-2017
קטגוריה:תחרויות כדורסל ב-2018
קטגוריה:2017 באירופה
קטגוריה:2018 באירופה
טטרפוד

שמאל|ממוזער|250px|מבני טטראפודים
**טטרפוד** (לעיתים נקרא גם "**דולוס**") הוא מבנה בטון בצורה דמוית פירמידה משולשת (טטראדר) הבנוי מכמה זוויות שונות האחת בצורת T והשנייה כלפי מטה בצורה ישרה. הטטרפוד נמצא בשוברי גלים, מרינות ונמלים. צורתו של הטטרפוד נועדה להפיג את עוצמת הגלים הנכנסים מכיוון הים על ידי כך שהיא מאפשרת למים לזרום בצורה סיבובית ולא בצורה ישירה, ולהקטין את עוצמת הזרימה בכך שהיא מאפשרת חלוקה אקראית של טטרפודים לשילוב מקסימלי של חלוקת הגל. חומרים ומבנים אחרים המשמשים למטרה זו, כגון סלעים וקוביות בטון, פחות שימושיים כיום מפני שעוצמת הגלים כלפיהם היא ישירה ואינה עוזרת לניפוץ הגלים בצורה טרבולנטית.

## היסטוריה
הטטרפוד פותח בשנת 1950 על ידי פייר דנל בגרנובל שבצרפת. טטרפודים שימשו לראשונה בתחנת הכוח רוצ'ס נוארס בקזבלנקה כדי להגן על צריכת מי הים. הם כבר לא מוגנים על ידי פטנט, נמצאים בשימוש נרחב בכל רחבי העולם, ומיוצרים על ידי קבלנים רבים.

הטטרפוד עורר השראה עבור מדינות רבות ליצירת מבני בטון דומים לשימוש בשובר גלים, כולל הקובייה המתוקנת (ארצות הברית, 1959), ה-Stabit (אנגליה, 1961), Akmon (הולנד, 1962), Dolos (דרום אפריקה, 1963), Stabilopod (רומניה, 1969) הסייבי (אוסטרליה, 1978), האקרופוד (צרפת, 1981), הקובייה החלולה (גרמניה, 1991), ה-A-jack (ארצות הברית, 1998) וה-Xbloc (הולנד, 2001). ביפן, המילה "טטרפוד" משמשת לעיתים קרובות כשם גנרי לגושי פיזור גלים, כולל צורות וצורות אחרות.

טטרפודים ובטון הפכו למוסד יפני בתקופה המודרנית. הייצור שלהם מייצר מקומות עבודה ליפנים רבים בחברות בנייה. ההערכה היא שכמעט 50 אחוזים מתוך כ-35,000 ק"מ של קו החוף היפני כבר מכוסה או השתנה בצורה כלשהי על ידי טטרפודים או צורות בטון אחרות. בשל ריבוי הטטרפודים, תיירים רבים המבקרים באוקינאווה מתקשים במציאת חופים בתוליים וקווי חוף שלא שונו על ידי הצבת טטרפודים.

## ייצור
טטרפוד הוא מבנה בטון רגיל (לעיתים מזוין) אשר נבנה על ידי שלוש תבניות פלדה המקלות על בנייתו. יצור טטרפוד בדרך כלל נמשך בין 22 ל-24 שעות. טטרפוד אחד יכול לשקול בין 1.5 טון לכ-12 טון.

הרמת הטטרפוד מתבצעת כ-3 ימים לאחר יצורו. הטטרפוד מועבר מהמפעל למקום האחסון שלו. הרמתו מתבצעת באמצעות מנוף כבד אל תוך משאיות, אשר מובילות אותו אל שובר הגלים.

כדי להניח טטרפוד נדרשות שתי שכבות מצע - חול וסלעים. החול משמש כדי להגביה את פני הים והסלעים משמשים להנחת הטטרפוד בצורה נכונה, הטטרפוד מונח בצורה אקראית.

## ראו גם
* בטון
* בנייה
* שובר גלים
* נמל

## לקריאה נוספת

Azenha, M., Sena-Cruz, J., Camões, A., & Ferreira, R. M. (2011). Numerical simulation of the structural behaviour of concrete tetrapods subject to imposed deformations and applied loads.



Franco, L., Noli, A., De Girolamo, P., & Ercolani, M. (2000). Concrete strength and durability of prototype tetrapods and dolosse: results of field and laboratory tests. Coastal engineering, 40(3), 207-219.



Daniel, P., & Greslou, L. (1962). THE" TETRAPOD". Coastal Engineering Proceedings, (8), 27-27.



Wehkamp, S., & Fischer, P. (2013). Impact of coastal defence structures (tetrapods) on a demersal hard-bottom fish community in the southern North Sea. Marine environmental research, 83, 82-92.


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הנדסה אזרחית
קטגוריה:בטון
בית הוהנברג

ממוזער|סמל הבית
**בית הוהנברג** (בגרמנית: **Hohenberg**) הוא בית אצולה אוסטרי אשר נפרד מבית הבסבורג עם נישואיו של פרנץ פרדיננד, ארכידוכס אוסטריה לסופיה חוטק.

## היסטוריה
בשנת 1900, הודיע פרנץ פרדיננד, ארכידוכס אוסטריה, בנם של קרל לודוויג, ארכידוכס אוסטריה ומריה אנונציאטה, נסיכת שתי הסיציליות, אשר היה יורש העצר של האימפריה האוסטרו-הונגרית, על רצונו להינשא לאצילה צ'כית זוטרה בשם סופיה חוטק, בתם של בוהוסלב, רוזן חוטק וחוטקוב, ווילהלמינה קינסקי, רוזנת ויצניץ אונד טיטאו. מכיוון שסופיה לא עמדה בתנאי הנישואים של בית הבסבורג, הודיע פרנץ יוזף הראשון, קיסר אוסטריה שהנישואים יוכלו להתקיים רק אם סופיה לא תוכל לקבל את התואר "קיסרית אוסטריה ומלכת הונגריה" אשר היה שמור לאשת הקיסר, וילדיה לא יהיו זכאים לרשת את הכתר ואף לא יקבלו את זכויות היתר שהיו שמורות לבני הבסבורג. כפיצוי, העניק הקיסר לסופיה את התואר "נסיכת הוהנהברג", על שמה של עיר קטנה  באוסטריה תחתית. 

ב-1909 שדרג הקיסר את תוארה של סופיה ל"דוכסית הוהנברג", ונקבע כי בנה הבכור יירש את התואר, בעוד שאר בניה יקבלו את התואר "נסיך הוהנברג". ב-1914 נרצחו פרנץ פרדיננד וסופיה בסרייבו, ובנם מקסימיליאן ירש את התואר "דוכס הוהנברג". אחותו סופיה ואחיו ארנסט ירשו את התואר "נסיכי הוהנברג". בעקבות מלחמת העולם הראשונה ופירוק האימפריה האוסטרו-הונגרית, הוחרמו חלקים גדולים מנכסי בית הוהנברג בידי ממשלת צ'כוסלובקיה (לדוגמה טירת קונופישטה ליד פראג). מתוקף החוק ההבסבורגי, הופקעו גם רבים מנכסיהם באוסטריה. חוק זה גם אסר על שימוש בתוארי אצולה באוסטריה, ולפיכך נאלצו בני הוהנברג לאמץ את השם "הוהנברג" כשם משפחה במקום תואר אצולה. עם זאת, מקסימיליאן וארנסט היו שניהם פעילים במסגרת תנועה מלוכנית, ועמדו בקשר הדוק עם אוטו, נסיך הכתר של אוסטריה. כמו מרבית המלוכנים האוסטרים, התנגדו חברי בית הוהנברג לסיפוח אוסטריה בידי הנאצים, ובשל כך נשלחו מקסימיליאן וארנסט לדכאו. כמו כן 20,000 דונם מנכסי בית הוהנברג הופקעו בידי הנאצים.

לאחר סיום מלחמת העולם השנייה, הצליחו האחים להחזיר חלק מהנכסים המוחרמים, ובין היתר את טירת ארססטן בדרום אוסטריה. מקסימיליאן גם היה נציגו של הנסיך אוטו במשא ומתן מול ממשלת אוסטריה על החזרת נכסים של בית הבסבורג לידיים המקוריות ועל ביטול החוק ההבסבורגי אשר מנע מבני הבסבורג להיכנס לאוסטריה. הוא נכשל בכך כישלון חרוץ. הוא נפטר ב-1962, ובנו פרנץ ירש את התואר "דוכס הוהנברג". פרנץ נפטר ב-1977, וכיום עומד בראש הבית אחיו גאורג. גאורג עבד בעבר כדיפלומט ושימש בין היתר כשגריר אוסטריה במדינת הוותיקן.

## קשרים משפחתיים
פרט להיותם צאצאים של בית הבסבורג-לורן, בני הוהנברג גם מקושרים למשפחות אצולה אחרות ברחבי אירופה. פרנץ, דוכס הוהנברג היה נשוי לאליזבת, נסיכת לוקסמבורג בתה של שארלוט, הדוכסית הגדולה של לוקסמבורג. כמו כן הם קשורים בקשרים רחוקים לבתי המלוכה של ליכטנשטיין ובריטניה.

## תארים
צורת הפנייה הרשמית אל המחזיק בתואר "נסיך הוהנברג" הייתה . למחזיק בתואר "דוכס הוהנברג" (היינו ראש הבית) ואשתו, צורת הפנייה הייתה .

## קישורים חיצוניים

* בית הוהנברג

*
קטגוריה:אצולה אוסטרית
ז'רמי רנייה

**ז'רמי רנייה** (בצרפתית: **Jérémie Renier**; נולד ב-6 בינואר 1981) הוא שחקן קולנוע בלגי.

## ביוגרפיה
רנייה נולד בבריסל, בלגיה, הצעיר מבין ארבעה ילדים. הוא גדל עם הוריו, שניהם סובלים ממחלת הפרכת. יש לו שתי אחיות ואח אחד. רנייר התעניין במשחק מגיל צעיר והשתתף בקורסים של משחק ותיאטרון.

## קריירה
בשנת 1991, רנייה נבחן ללא הצלחה לתפקיד הראשי בסרט "טוטו הגיבור" מאת ז'אקו ואן דורמאל, אך שנה לאחר מכן, בגיל אחת עשרה, הוא קיבל תפקיד משנה בקומדיה "Les Sept Péchés capitaux" של הבמאית ביאטריס פלורס סילבה. באותה שנה ביצע רנייה את הופעת הבכורה שלו בתיאטרון, כאשר שיחק בתפקיד הראשי של פינוקיו בתיאטרון המלכותי של מונס.

בשנת 1996 שיחק בתפקיד הראשי בסרטם של האחים דארדן "ההבטחה", וב-2001 בסרט "אחוות הזאבים". בשנת 2002 הוכתר כאחד הכוכבים העולים של הקולנוע האירופאי על ידי איגוד קידום הסרטים האירופאי (European Film Promotion).

ב-2004 שיחק בסרט הטלוויזיה "פדיטה הקטנה" המבוסס על רומן מאת ז'ורז' סאנד. ב-2005 שיתף רנייה פעולה בשנית עם האחים דארדן כששיחק בסרט "הילד" שזכה בפרס דקל הזהב והוא היה מועמד באותה שנה לפרס סזאר. ב-2006 גילם את בנה של איזבל הופר בסרט "דיני רכוש" ובאותה שנה שיחק בסרט "נשיא" בתפקיד של סטודנט היוצא עם בתו של נשיא צרפת. כשנה לאחר מכן, ב-2007, שיחק בסרט הבריטי-צרפתי "כפרה" מאת הבמאי ג'ו רייט, וב-2008 שיחק בסרט "ברוז'" שכתב וביים מרטין מקדונה. באותה שנה שיחק בסרט "שעות קיץ" של אוליבייה אסאיאס.

ב-2010 שיחק בסרט "פוטיש - אישה צעצוע", ובשנת 2011 שיחק בסרט הילדים זוכה פרס חבר השופטים בפסטיבל קאן "הילד עם האופניים".

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה בלגים
קטגוריה:שחקנים ילדים
קטגוריה:בלגים שנולדו ב-1981
מילון היופי

**מילון היופי** היא תוכנית לייפסטייל שבועית המשודרת בערוץ 13 בהנחיית סנדרה רינגלר, גליה תורן חן וד"ר אלון לירן. בעבר שודרה בערוץ עשר.

## על התוכנית
התוכנית עלתה לראשונה בשנת 2014 בערוץ 10, ובינואר 2019 עברה לערוץ 13, בעקבות מיזוג רשת וערוץ עשר.

### מנחים
* סנדרה רינגלר, סטייליסטית ומגישת טלוויזיה, אשת אופנה ועוסקת בתחום הלייף סטייל
* גליה תורן חן, מומחית למגמות איפור, טיפוח ובישום בישראל ובעולם
*ד"ר אלון לירן, מומחה לכירורגיה פלסטית, אסתטית ומשחזרת

## מבנה התוכנית
במרכז כל תוכנית עומדת אות אחת מאותיות האלף-בית העברי. סביב אותה אות מאוגדות הפינות השונות בתוכנית זו או שהתוכנית היא ספיישל שלם המתמקד בנושא כלשהו. לדוגמה: ספיישל פינוקים, ספיישל יום המשפחה ועוד

בתוכנית מילון היופי מתארחים מומחים מעולמות שונים להעשרת הצופים ולחשיפה לחידושים בתחום. מדי שבוע עולות בתוכנית סוגיות רלוונטיות ואקטואליות מעולם האופנה והיופי ומוצגים טרנדים ומגמות בישראל ומחוצה לה .

בכל תוכנית מתארחים אנשים מהתחומים בהם עוסקת התוכנית ועונים על שאלון אישי קבוע.

התוכנית משודרת מידי שבת בערוץ 13 בשעה 10:00 בבוקר, ובשידור חוזר בימי חמישי בשעה 14:00.

### פינות קבועות ומתחלפות בתוכנית
* פינת אופנה קבועה עם הצעות ללבוש ולסגנון בהתאם לנושא השבועי של התוכנית ולאות בה מתמקדת התוכנית.
* פינת האינסטגרם - פינת אינסטגרם קבועה בהגשתו של הסטייליסט והמעצב יואב מאיר. בפינה תמונות שונות מחשבונות אינסטגרם פופולריים בישראל וברחבי העולם בהתאמה לנושא התוכנית השבועי.

## ביקורת

ישנה ביקורת על כך שהתוכנית עוסקת בנושאים שטחיים.

## קישורים חיצוניים

* דף התוכנית באתר האינטרנט של ערוץ 10
* ערוץ היוטיוב של מילון היופי
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות טלוויזיה על אופנה
קטגוריה:תוכניות טלוויזיה ישראליות שעלו לשידור בשנת 2014
קטגוריה:ערוץ עשר: תוכניות וסדרות
לורן מייקלס

**לורן מייקלס** <small>CC</small> (באנגלית: **Lorne Michaels**; נולד ב-17 בנובמבר 1944) הוא מפיק, במאי, תסריטאי, קומיקאי ושחקן קנדי-אמריקאי-יהודי. יצר והפיק תוכניות בידור וסרטים קומיים רבים לאורך השנים, ובהם: "סאטרדיי נייט לייב", "לייט נייט" עם קונאן או'בריאן, "טונייט שואו" עם ג'ימי פאלון, "רוק 30", "פעלולן לנצח", "אימא מלווה", "עולמו של ויין", ו"ילדות רעות".

## ביוגרפיה
נולד בשם **לורן דייוויד ליפקוביץ** (**Lorne David Lipowitz**) לפלורנס (לבית בקר) ואברהם ליפקוביץ, הורים יהודים ממוצא אשכנזי בטורונטו, קנדה.

קיבל תואר בספרות אנגלית מאוניברסיטת קולג' (השייך לאוניברסיטת טורונטו) ב-1966.

ב-1987 הוא התאזרח גם כאמריקאי.

## קריירה

ב-2012 הוענק לו פרס הצטיינות אישי על פועלו כקומיקאי וכסטיריקן בטקס פרסי פיבודי.

### פרסים והוקרה
ב-2002 הוענק לו תואר כבוד ממסדר קנדה.

ב-2016 הוענקה לו מדליית החירות הנשיאותית של ארצות הברית.

באפריל 2025 נכלל ברשימת "טיים 100" לשנת 2025 בזכות תרומתו רבת השנים לעיצוב עולם הקומדיה והתרבות האמריקאית כיוצר ומפיק של "סאטרדיי נייט לייב", ותפקידו המרכזי בקידום דורות של קומיקאים וכישרונות טלוויזיוניים.

## חיים אישיים
לו שלושה ילדים, והוא אף נישא במהלך חייו לשלוש נשים שונות.

בשנים 1967–1980 נישא בראשונה לתסריטאית הקנדית-יהודייה רוזי שוסטר  - דודניתו של הקומיקסאי והשותף-יוצר של "סופרמן", ג'ו שוסטר.

בשנים 1981–1987 נישא בשנית לדוגמנית סוזן פוריסטל.

ב-1991 נישא בשלישית לעוזרת שלו לשעבר אליס בארי.

## ראו גם
* "סאטרדיי נייט לייב" – (תוכנית המערכונים הסאטירית "Saturday Night Live"', שהוא משמש בה כמפיק עד היום)
## קישורים חיצוניים

* 

* 
* 
* 

## הערות שוליים

קטגוריה:שחקני קולנוע וטלוויזיה יהודים קנדים
קטגוריה:קומיקאים יהודים קנדים
קטגוריה:במאי טלוויזיה יהודים קנדים
קטגוריה:מפיקי טלוויזיה יהודים קנדים
קטגוריה:תסריטאי טלוויזיה קנדים
קטגוריה:תסריטאי טלוויזיה יהודים
קטגוריה:סאטרדיי נייט לייב
קטגוריה:מהגרים מקנדה לארצות הברית
קטגוריה:קנדים ממוצא ישראלי
קטגוריה:יהודים שהופיעו ברשימת טיים 100
קטגוריה:קנדים שהופיעו ברשימת טיים 100
קטגוריה:אמריקאים שנולדו ב-1944
קטגוריה:זוכי פרס פיבודי
יחסי לבנון–מקסיקו

**יחסי לבנון–מקסיקו** הם היחסים הדיפלומטיים הרשמיים בין **[[לבנון]]** ל**[[מקסיקו]]**. בין המדינות יחסים ידידותיים, דוגמה היסטורית ליחסי ידידות אלה ניתן לראות בהגירה הלבנונית למקסיקו בסוף המאה ה-19. שתי המדינות חברות באומות המאוחדות. ללבנון יש שגרירות במקסיקו סיטי ולמקסיקו יש שגרירות בביירות.

## יחסים דיפלומטיים
ממוזער|שגרירות לבנון במקסיקו סיטי
היחסים בין מקסיקו ללבנון היו קיימים עוד לפני ביסוס יחסיהם הדיפלומטיים הרשמיים. בשנת 1878, אלפי מהגרים לבנונים (ברובם נוצרים מרונים) עזבו את בתיהם, שבאותה תקופה היו תחת הכיבוש העות'מאני ומאוחר יותר תחת הקולוניזציה הצרפתית; והיגרו למקסיקו. כיום, מעל 500,000 אנשים במקסיקו הם בעלי שורשים לבנוניים, בעקבות כך מקסיקו מדורגת במקום הרביעי בגודל קהילתה הלבנונית מבין המדינות בעלות קהילה לבנונית מחוץ ללבנון.

לאחר שלבנון קיבלה עצמאות מצרפת ב-1943; היחסים הדיפלומטיים הרשמיים בין מקסיקו ללבנון נוסדו לראשונה ב-12 ביוני 1945. ב-1947, נציגויות דיפלומטיות ושגרירויות מונו לבירת כל מדינה בהתאמה. ב-1975, לבנון חוותה מלחמת אזרחים ומסיבות ביטחוניות, נסגרה שגרירות מקסיקו בביירות נסגרה ביוני 1982 ונפתחה מחדש ב-1996. מאז, מקסיקו שמרה על שגרירות בלבנון במהלך מספר התפרצויות אלימות בלבנון ובזמן המלחמות בין ישראל ולבנון.

בשנת 2000, שר החוץ המקסיקני רוסאריו גרין הפך לפקיד הציבור המקסיקני בדרגה הגבוהה ביותר שביקר בלבנון. בספטמבר 2010, נשיא לבנון מישל סלימאן הפך לראש המדינה הרשמי הראשון שביקר במקסיקו, ונפגש עם ראש הממשלה המקסיקני פליפה קלדרון.

בפברואר 2015, שר החוץ הלבנוני ג'בראן באסיל הגיע למקסיקו כדי לדון בחגיגות לציון 70 שנה לתחילת יחסיהם הדיפלומטיים בין שתי האומות. במאי 2015, שר החוץ המקסיקני חוסה אנטוניו מאדה הגיע לביקור רשמי בלבנון.

## יחסים דו-צדדיים
שתי המדינות חתמו על הסכם שיתוף פעולה מדעי וטכני ביולי 2004 ועל הסכם שיתוף פעולה חינוכי ותרבותי ביוני 2006.

## יחסי מסחר
בין שתי המדינות מתקיימים יחסי מסחר צנועים. בשנת 2016, סך כל המסחר נעמד הסתכם בכ-14 מיליון דולר. לבנון היא שותפת המסחר ה-111 בגודלה עם מקסיקו בעולם, וה-12 בגודלה במזרח התיכון. בין 2013 ל-2017, חברות לבנוניות השקיעות כ-110 מיליון דולר במקסיקו, בעיקר בתעשיות ייצור ותעשיות חקלאיות. בשנת 2015, שתי האומות דנו באפשרות של חתימה על הסכם סחר חופשי.

## הערות שוליים

קטגוריה:ערכים ללא קטגוריות פיזיות - יחסי חוץ
ג'יימס הקמן

**ג'יימס ג'וזף הקמן** (באנגלית: **James Joseph Heckman**; נולד ב-19 באפריל 1944) הוא כלכלן אמריקאי מכהן באוניברסיטת שיקגו אשר משמש פרופסור בכיר בכלכלה ע"ש הנרי שולץ, פרופסור למשפטים בבית ספר למשפטים, ומנהל את המרכז לכלכלה של הפיתוח האנושי באוניברסיטה. בשנת 2000 זכה הקמן יחד עם דניאל מקפאדן בפרס נובל לכלכלה על תרומתו לפיתוח של תאוריה ושיטות לניתוח מדגמים סלקטיביים. הקמן נחשב לאחד מהכלכלנים המשפיעים והמצוטטים ביותר.

## ביוגרפיה
הקמן נולד בשיקגו (1944). הוא קיבל תואר ראשון במתמטיקה בקולורדו קולג' (1965), ותואר שלישי בכלכלה באוניברסיטת פרינסטון (1971) בהדרכת אלברט ריס וסטנלי בלאק.

## מחקריו
הקמן התפרסם במחקריו על ניתוח מדגמים סלקטיביים וניתוח קשרים סיבתיים, ובמיוחד על פיתוח תיקון הקמן, אשר על כך הוא זכה בפרס נובל לכלכלה. הוא נודע גם במחקריו בתחום כלכלת עבודה ובתחום כלכלת חינוך בייחוד בנוגע ליעילותן של תוכניות לפיתוח כישורים בגיל הרך. מחקריו האחרונים מתמקדים באי שוויון, בפיתוח אנושי ורכישת מיומנויות לאורך החיים ובדגש על הגיל הרך. במחקרים אלו הקמן משתף פעולה עם דיסציפלינות אחרות מלבד כלכלה כמו פסיכולוגיה, גנטיקה, אפידמיולוגיה ומדעי המוח כדי לבחון את אופן התפתחות האדם, הדרכים שקובעים את הניידות החברתית והקשרים ביניהם לאורך מחזור החיים.

הקמן פרסם מעל 300 מאמרים ו-9 ספרים.

## פרסים
הקמן זכה במספר פרסים על עבודתו. בין פרסיו, פרס נובל לכלכלה 2000, מדליית ג'ון בייטס קלארק לשנת 1983, פרס דן דוד לשנת 2016, פרס ג'ייקוב מינסר על מפעל חיים ב-2005, פרס דניס אייגנר לשנים 2005 ו-2007, מדליית יוליסס מאוניברסיטה הלאומית של אירלנד בדבלין ב-2006, פרס תאודור ו' שולץ ב-2007, מדליית זהב של נשיא הרפובליקה של איטליה ב-2008, פרס לתרומה ייחודית במדיניות ציבורית עבור ילדים בשנת 2009 וכן מדליית פריש בשנת 2014.

## קישורים חיצוניים

* 

* ג'יימס הקמן, באתר אוניברסיטת שיקגו
* ג'יימס הקמן, באתר מכון טאוב
* 

## הערות שוליים

קטגוריה:כלכלנים אמריקאים
קטגוריה:זוכי פרס נובל לכלכלה
קטגוריה:זוכי מדליית ג'ון בייטס קלארק
קטגוריה:חברי האקדמיה האמריקאית לאמנויות ולמדעים
קטגוריה:סגל אוניברסיטת שיקגו
קטגוריה:חברי האקדמיה הלאומית למדעים של ארצות הברית
קטגוריה:זוכי פרס דן דוד
קטגוריה:זוכי מלגת גוגנהיים
קטגוריה:בוגרי מכללת קולורדו
קטגוריה:בעלי תואר דוקטור מאוניברסיטת פרינסטון
קטגוריה:אמריקאים שנולדו ב-1944
קטגוריה:סגל בית הספר למשפטים באוניברסיטת שיקגו
Open Wide

**Open Wide** (בעברית: **לפתוח פה גדול**) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, *[[Motion (אלבום)|Motion]]*. בשיר משתתף גם הראפר האמריקאי ביג שון. השיר פורסם במקור כסינגל שיווקי ב-27 באוקטובר 2014. השיר יצא באופן רשמי ברדיו הקצבי-עכשווי בארצות הברית ב-27 בינואר 2015 כסינגל החמישי מתוך האלבום. "Open Wide" הוא גרסה ווקאלית של הרצועה האינסטרומנטלית של האריס "C. U. B. A", אשר דומה לבי-סייד של הסינגל "Blame". השיר הגיע בשיאו למקום ה-23 בבריטניה, והפך לסינגל הראשון של האריס שלא הגיע לעשרת הראשונים שם מאז 10 במאי 2010.

## וידאו קליפ
הווידאו קליפ הנלווה בוים על ידי אמיל נאוה, והוא קליפ קולנועי המציג ירי מדברי. כאשר שני צדדים מתנגדים יורים אחר ירייה זה על זה, רוקדת בלרינה באמצע קרב היריות, ומתחמקת מהכדורים באופן דומה לזריזותו של קיאנו ריבס במטריקס.

## מיקומי שיא

## קישורים חיצוניים

קטגוריה:שירי קלווין האריס
קטגוריה:שירי ביג שון
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:שירים על מיניות
קטגוריה:סינגלים בהוצאת קולומביה רקורדס
Beauty and a Beat

**Beauty and a Beat** (בעברית: **יופי ומקצב**) הוא שיר של הזמר הקנדי ג'סטין ביבר מתוך אלבום האולפן השלישי שלו, Believe. בשיר משתתפת גם הראפרית הטרינידדית ניקי מינאז', אשר כתבה את השיר יחד עם כותב השירים ההודי-אמריקאי סוואן קוטצ'ה, מקס מרטין וזד. והופק על ידי שני האחרונים עם מערכת תופים כבדה וסינתיסייזרים. מבחינה מילולית, עוסק תוכן השיר בג'סטין ביבר, אשר רוצה לקחת את אהבתו למועדון, שם הם יכולים "לחגוג כאילו זה 3012". זה השיר היחיד מהאלבום, אשר ביבר לא השתתף בכתיבתו. השיר הפך לסינגל השלישי מתוך האלבום.

בעקבות יציאתו האלבום, הגיע שיר זה, בשבוע הראשון במצעד הבילבורד הוט 100 למקום ה-72, הודות הצלחתו בהורדות דיגיטליות. לאחר פרסום הווידאו קליפ של השיר, נכנס השיר מחדש למצעד, הוצב שנית במקום ה-72, ובהמשך הגיע בשיאו למקום החמישי. כמו כן, בשבועו הראשון בקנדה הוט 100, הגיע השיר למקום ה-47.

## רקע
"Beauty and a Beat" נכתב במקור על ידי המפיק המוזיקלי זד בשביל אלבומו, Clarity, אלא שבהמשך הרגיש שהשיר לא ממש התאים לסגנון האלבום החדש שלו, ולכן, הוא, יחד עם מקס מרטין, סוואן קוטצ'ה וניקי מינאז' כתבו גרסה לאלבום האולפן השלישי של ביבר, Believe, שפורסם ב-2012. ניקי מינאז' השתתפה גם היא בשיר, כאמנית אורחת. מאוחר יותר דיבר ביבר על שיתוף הפעולה עם מינאז' ואמר: "רציתי ראפר, ואני חושב שהיא הבחירה הטובה ביותר לכך. הרגשתי שהיא מתאימה בדיוק לשיר". אלבום של רמיקסים שוחרר ב-11 בדצמבר 2012.

## הופעות חיות
ביבר הופיע עם השיר לראשונה בפרסי המוזיקה האמריקאית עם מינאז'. כמו כן, שרה מינאז' את חלקה בשיר כחלק מסיבוב ההופעות Pink Friday: Reloaded Tour. ביבר אף הופיע עם השיר בוויקטוריה סיקרט פאשן שואו, וכן בוונגו טנגו 2015.

## פרסום
הקליפ לשיר, אותו ביים ביבר עצמו, פורסם ב-12 באוקטובר 2012 בערוץ היוטיוב שלו, והחזיק לתקופה בשיא של רף הצפיות הגבוה ביותר ל-24 שעות עם 10.6 מיליון צפיות תוך יממה אחת. נכון למאי 2022, צבר הווידאו קליפ כמיליארד מיליון צפיות ביוטיוב, והוא הווידאו האחד עשר הנצפה ביותר של ביבר באתר. ב-15 ביוני 2022, הווידאו קליפ של השיר נצפה יותר ממיליארד צפיות באתר יוטיוב, ונהפך לשירו ה-11 של ביבר ולשירה השמיני של מינאז' לעשות זאת.

השיר נכלל במשחק Just Dance 4.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי מקס מרטין
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי מקס מרטין
קטגוריה:שירים על יופי
קטגוריה:שירי אלקטרופופ
קטגוריה:זוכי פרס בחירת הנוער: שירים
מאתיי סוקור

**מאתיי סוקור** (ברומנית: **Matei Socor**; 15 בספטמבר 1908 – 30 במאי 1980) היה מלחין, מנצח ופעיל פוליטי קומוניסטי יהודי רומני, חבר מתכתב באקדמיה הרומנית, נשיא מועצת הרדיו של רומניה ונשיא איגוד המלחינים של רומניה. סוקור הלחין את ההמנון הלאומי הרומני אזיקים מנופצים, ששימש בין השנים 1949 - 1953 ואת המנון רומניה אנו מהללים אותך רומניה!, ששימש בין השנים 1953 - 1977.

## קורות חיים
מאתיי סוקור נולד ביאשי, רומניה, כבנם של עמנואיל סוקור, עיתונאי רומני ממוצא ארמני ושל אם יהודייה. הוא סיים לימודי בית ספר תיכון ביאשי והמשיך באוניברסיטה הלאומית למוזיקה בבוקרשט, שם למד בשנים 1927 - 1929. מ-1930 עד 1933 למד בבית הספר הגבוה למוזיקה ולתיאטרון בלייפציג. בסיום לימודיו שב לרומניה ועבד כחוקר מוזיקה במסגרת המכון לפולקלור של בוקרשט. הוא הצטרף למפלגה הקומוניסטית הרומנית ופעל בה בתנאי מחתרת.

## לקריאה נוספת
* Contribuția evreilor din România la cultură și civilizație, הוצאת HASEFER 2004, עמודים 509 - 510. 
* Evrei din România, הוצאת HASEFER 2008, עמוד 361. 

## קישורים חיצוניים

קטגוריה:מלחינים יהודים רומנים
קטגוריה:מנצחים יהודים רומנים
קטגוריה:יהודים חברי האקדמיה הרומנית
קטגוריה:פוליטיקאים יהודים רומנים
קטגוריה:רומנים שנולדו ב-1908
קטגוריה:רומנים שנפטרו ב-1980
המוזיאון הגרמני-רוסי

**המוזיאון הגרמני-רוסי** (בגרמנית: **Deutsch-Russische Museum Berlin-Karlshorst**) הוא מוזיאון להיסטוריה בעיר ברלין, בירת גרמניה. הוא מוקדש ליחסי גרמניה וברית המועצות בשנים 1917-1990, ובמיוחד למלחמת העולם השנייה.

## המוזיאון
### אתר המוזיאון
המוזיאון ממוקם בשכונת קרלסהורסט ברובע ליכטנברג שבצפון-מזרח ברלין. הוא שוכן במבנה היסטורי - המקום בו התקיים טקס הכניעה השני של גרמניה הנאצית ב-8 במאי 1945. קודם לכן שימש המבנה כמתקן צבאי גרמני, ולאחר סיום המלחמה באירופה היה למפקדת הממשל הצבאי הסובייטי בגרמניה. ב-1949 העביר שם הפיקוד הסובייטי את ניהולה של גרמניה לממשלה הראשונה של גרמניה המזרחית. משנת 1967 ועד 1994 שכנה במבנה שלוחה של מוזיאון הכוחות המזוינים המרכזי במוסקבה, אשר בה הוצג אתר טקס הכניעה השני של גרמניה הנאצית. 

לאחר איחוד גרמניה ב-1990 ויציאת הכוחות הרוסיים משטחה הסכימו ממשלות שתי המדינות להקדיש את המוזיאון לתולדות המלחמה ביניהן ולסופו של השלטון הנאצי. תצוגת הקבע במוזיאון עודכנה והמוזיאון נפתח לציבור במאי 1995.

### תערוכות
200px|ממוזער|שמאל|תבליט זיכרון סובייטי המוצג במוזיאון
התערוכה הקבועה במוזיאון משתרעת על פני כאלף מטרים רבועים. היא עוסקת ביחסי גרמניה-ברית המועצות מסיום מלחמת העולם הראשונה ביניהן ועד לאיחוד גרמניה. היא מדגישה את מלחמתן השנייה בשנים 1941-1945, לרבות הרקע הפוליטי שלה, השימוש בתעמולה וחיי היום יום של החיילים והאזרחים משני הצדדים במהלכה. התצוגה כוללת את החדר שבו התקיים טקס הכניעה ב-1945, אשר שוחזר למראהו המקורי. תצוגת הקבע כוללת גם אזור תצוגה תחת כיפת השמיים, שבו מוצגים כלי רכב צבאיים ותותחים סובייטים. המוזיאון מעלה מעת לעת תצוגות זמניות בשטח של כ-100 מטרים רבועים. תצוגות אלו מועלות גם בערים אחרות בגרמניה, רוסיה ואוקראינה.

אוסף המוזיאון כולל מספר רב של מסמכים, תצלומים, סרטים, הקלטות ופריטים צבאיים. חלק מן האוסף הובא ממוזיאון הכוחות המזוינים המרכזי במוסקבה. במוזיאון פועלת גם ספרייה. 

המוזיאון עוסק גם בארגון סיורים לתלמידי בתי ספר וכנסים ציבוריים ומדעיים. טקס שנתי נערך בו מדי שנה ב-8 במאי.

המוזיאון הוא מוסד דו-לאומי, הנתמך על ידי ממשלות גרמניה ורוסיה. נציגי שתי המדינות מכהנים בחבר הנאמנים של המוזיאון ועמם נציגים של מוזיאוני "המלחמה הפטריוטית הגדולה" (כינויה ברוסיה של מלחמת העולם השנייה) במינסק ובקייב. בראש חבר הנאמנים עומדים לסירוגין מנהל המוזיאון הגרמני להיסטוריה ומנהל מוזיאון הכוחות המזוינים המרכזי במוסקבה.

## ראו גם
* מוזיאון בעלות הברית

## קישורים חיצוניים

* 

גרמני-רוסי
גרמני-רוסי
גרמני-רוסי
מוזיאון הגרמני רוסי
מוזיאון הגרמני רוסי
מוזיאון הגרמני רוסי
דונלד פיקרינג

**דונלד אליס פיקרינג** (באנגלית: **Donald Ellis Pickering**; 15 בנובמבר 1933 - 19 בדצמבר 2009) היה שחקן אנגלי.

## ביוגרפיה
פיקרינג נולד בניוקאסל אפון טיין שבנורת'מברלנד. בטלוויזיה שיחק בתפקידים שונים בסדרה "דוקטור הו" (ב-"The Keys of Marinus" ב-1964; ב-"The Faceless Ones" ב-1967 וב-"Time and the Rani" ב-1987). הוא גילם את דולי לונגסטאף בסדרת הדרמה בת 26 החלקים "משפחת פאליסר" של ה-BBC. עוד השתתף בסדרות "בית אליוט", בדמות דוקטור ווטסון בסדרה "שרלוק הולמס ודוקטור ווטסון" (1979– 1980), "כן, אדוני השר", "האימפריה של בריטאס" ובסיטקום "Executive Stress".

## פילמוגרפיה

## קישורים חיצוניים

* הודעת פטירה, בעיתון The Independent

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1933
קטגוריה:אנגלים שנפטרו ב-2009
Link-Local Multicast Name Resolution

**LLMNR** (באנגלית: **L**ink-**L**ocal **M**ulticast **N**ame **R**esolution) הוא פרוטוקול המתרגם שמות מתחם (Domain name) של מחשבים סמוכים ברשת המקומית ללא צורך בשרת Domain Name System.

פרוטוקול זה מובנה במערכות הפעלה חלונות מבית מיקרוסופט בגרסאות Windows Vista, Windows Server 2008, Windows 7, Windows 8 ו־Windows 10.

תומך גם בטלפונים חכמים ובמחשבי לוח בעלי מערכות ההפעלה: Windows Phone, Windows 10 Mobile.

## מבנה
שאילתות LLMNR נשלחות ומתקבלות בפרוטוקול UDP על גבי פורט 5355, עם זאת ניתן גם להשתמש בפרוטוקול TCP.

שאילתות LLMNR מבוססות TCP אינן נתמכות ב־Windows Vista.

בניגוד לשימוש ב־Domain Name System, בה קיים שרת אליו פונים, ב־LLMNR השאילתה נשלחת לכל מי שנמצא ברשת המקומית, והמחשב הרלוונטי (בעל השם שנמצא בשאילתה) אמור לענות ולהחזיר את הכתובת שלו. התשובה חוזרת למחשב המתשאל בלבד.

השאילתות נשלחות אל כתובות Multicast בטווחים הבאים:
 

בדומה ל-**Multicast Domain Name System**) mDNS), גם פרוטוקול LLMNR מבוסס על פרוטוקול ה-DNS.

אם יש הקצאת שמות כפולה, כלומר יותר ממחשב אחד המגיב לשאילתה של שם מסוים, המחשב יציג הודעה, לא יגיב לבקשות LLMNR בעבור אותו שם וישלח שאילתה חדשה עם השם של עצמו כל 15 דקות כדי לבדוק אם המחשב השני עדיין עונה. אם אין תגובה לשאילתה, המחשב יחזור להגיב כרגיל.

## ראו גם
* DNS
* SIP
* IP
* IGMP

## קישורים חיצוניים
* הסבר על מבנה הפרוטוקול באתר מיקרוסופט (באנגלית)
* השבתת פרוטוקול LLMNR (באנגלית) 
* מהו פרוטוקול LLMNR - RFC4795 (באנגלית)

קטגוריה:פרוטוקולי אינטרנט
הוועדה הדמוקרטית הלאומית

**הוועדה הדמוקרטית הלאומית** (באנגלית:** Democratic National Committee**; בראשי תיבות: **DNC**) הוא הגוף המנהל הרשמי של המפלגה הדמוקרטית של ארצות הברית. הוועדה מרכזת את האסטרטגיה לתמיכה במועמדי המפלגה ברחבי ארצות הברית למשרות מקומיות, ארציות, ולאומיות. היא מארגנת את כינוס הוועדה שנערך כל ארבע שנים כדי למנות ולאשר את מועמד המפלגה לנשיאות ארצות הברית, ולנסח את המצע המפלגתי. על אף שהוועדה מספקת תמיכה למועמדי המפלגה, אין לה סמכות ישירה על נבחרי הציבור.

הוועדה מורכבת ממעל ל-200 חברים שנבחרו על ידי המפלגה הדמוקרטית בכל 50 מדינות ארצות הברית ושאר הטריטוריות שלה. יושב ראש הוועדה נבחר על ידי הוועדה. הוא מבצע גיוס כספים לתמיכה בפעילויותיו.

הוועדה נוסדה בשנת 1848 עם הכינוס הראשון של הוועדה בשנה זו. המקבילה העיקרית של הוועדה היא הוועדה הרפובליקנית הלאומית. 

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המפלגה הדמוקרטית
Banner Grabbing

**Banner Grabbing** היא טכניקה המשמשת לליקוט מידע. בעזרתה ניתן לקבל מידע אודות מערכת הפעלה הפועלת בתחנה, שירותים, גרסאות ופורטים פתוחים.

מנהלי מערכת נוהגים להשתמש בשיטה זו כדי לבדוק את המערכות והשירותים ברשת, אך בניגוד אליהם תוקף רלוונטי עשוי להשתמש בטכניקה זו על מנת לאסוף מידע מקדים על הארגון ולנצל חולשות בשירותים וגרסאות עם פגיעות.

ניתן להשתמש בטניקה זו לליקוט מידע בשירותים הבאים:
* File Transfer Protocol - FTP (פורט 21).
* Hyper Text Transfer Protocol - HTTP (פורט 80).
* Simple Mail Transfer Protocol - SMTP (פורט 25).

ביכולתו של המשתמש לבצע פעולה זו באופן ידני או בעזרת כלים אוטומטיים. להלן מספר כלי עזר:
* Nmap
* Zmap
* Netcat
* Telnet

## שימוש
ליקוט מידע בעזרת תוכנת `Nmap`, יתבצע כדלקמן:

```text
$ nmap 172.16.0.1 -sV

80/tcp open http Apache httpd 2.3.2 ((Ubuntu))
445/tcp open netbios-ssn Samba smbd 2.X (workgroup: example)
MAC Address: 29:2D:6A:D5:46:C3 (Asustek Computer)
```


ליקוט מידע בעזרת תוכנת `Netcat`, יתבצע כדלקמן:
* ניתן להזין כתובת IP במקום דומיין.

```text
nc www.website.com 80
HEAD / HTTP/1.1

HTTP/1.1 200 OK
Date: Wed, 16 October 2017 22:10:40 EST
Server: Apache/2.0.46 (Unix) (Red Hat/Linux)
ETag: "1986-69b-123a4bc6"
Accept-Ranges: bytes
Content-Length: 1110
Connection: close
Content-Type: text/html
```


## ראו גם
* Nmap
* Nikto
* Nessus
* סורק פגיעות

## קישורים חיצוניים
* איסוף מידע בעזרת Nmap 
* איסוף מידע בעזרת Telnet 

קטגוריה:מערכות הפעלה
ח'רטום (מדינה)

**ח'רטום** (בערבית: **ولاية الخرطوم**) היא אחת מ־18 המדינות האדמיניסטרטיביות של סודאן. אומנם שטחה של המדינה הוא הקטן ביותר מבין המדינות, אך מספר תושביה הוא הגדול ביותר (למעלה מ־7.6 מיליון תושבים בשנת 2017). בשטח המדינה נמצאת העיר הגדולה ביותר בסודאן – אומדורמאן – והעיר הבירה שלה – ח'רטום – שעל שמה קרויה המדינה. בשל כך שוכנים בעיר הבירה משרדים רבים (ממשלתיים ולא ממשלתיים), מוסדות תרבות ונמל התעופה הראשי של סודאן – נמל התעופה הבין-לאומי ח'רטום.

המדינה ממוקמת בלב סודאן, במפגש בין הנילוס הלבן לנילוס הכחול, שם שני הנהרות יחד מתלכדים לנהר אחד – נהר הנילוס. ח'רטום גובלת בצפון קורדופן ממערב, נהר א-ניל מצפון, קסלה ממזרח, ובמדינות אל-ג'זירה והנילוס הלבן מדרום.

79% מתושבי המדינה מתגוררים בערים. רוב אוכלוסייתה מועסקת במגזר הציבורי, בבנקאות ובסחר ורוב האוכלוסייה הכפרית עובדת בחקלאות ומספקת מזון לערים הגדולות.

## קישורים חיצוניים

## הערות שוליים

קטגוריה:סודאן: מדינות
דאף YA-66

**דאף YA-66** (בהולנדית: **DAF YA-66**), הוא רכב דמויי רכב שטח קומפקטי, הנעה 4x2, אשר יוצר בהולנד על ידי יצרנית הרכב **[[דאף (יצרן רכב)|דאף]]**, בין השנים 1974–1975.

## מאפיינים
דגם ה-"דאף YA-66" יוצר בגרסת הילוכים אוטומטים בלבד מסוג "Variomatic".

מנועי "דאף 66" נלקחו ברישיון, מחברת רנו ה-צרפתית, מדגמי רנו R8 (מנוע 1,108 סמ"ק, מנוע מסוג: "type Renault B110E").

יוצרו 1,201 יחידות.

דגם ה-"דאף YA-66" שירת את צבא הולנד.

תאוצת דגם "דאף YA-66" מ-0-100 קמ"ש היא 15.5 שניות.

גג הדגם - מכוסה על ידי ברזנט.

## היסטוריה

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 30, דאף 33, דאף 44, דאף 45, דאף 46, דאף 55, ודאף 68. בשנת 1968 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב **[[וולוו]]** צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## תמונות

קובץ:DAF 66 YA (26299154522).jpg| דאף YA-66
קובץ:DAF 66 YA (26118662170).jpg | דאף YA-66
קובץ:DAF 66 YA, Eindhoven Pole Position.jpg | דאף YA-66
קובץ:DAF YA66 Koerier pic05.JPG | מנוע דאף YA-66
קובץ:DAF YA66 Koerier pic07.JPG | דאף YA-66
קובץ:1975 DAF YA 66 (14285245580).jpg | דאף YA-66
קובץ:Daf_66_Koerier_(16310431812).jpg | דאף YA-66
קובץ:Amersfoort October 2010 Royal Dutch Army DAF 66YA (1974).JPG | דאף YA-66, שנת 1974
קובץ:DAF YA66 Koerier pic11.JPG|דאף YA-66 - מבט לתא הנהג (ידית התמסורת האוטומטית ממוקמת בין המושבים הקדמיים)


## ראו גם
* דאף (יצרן רכב)
* דאף 30
* דאף 44
* דאף 46
* דאף 55
* דאף 66
* דאף 600
* דאף פוני
* דאף A10
* דאף קאלמר
* דאף MB200

## קישורים חיצוניים

* דאף YA-66 (5:17 דקות), יו-טיוב

## הערות שוליים

קטגוריה:כלי רכב צבאיים
קטגוריה:דגמי מכוניות שהושקו ב-1974
YA66
קטגוריה:כלי רכב המיוצרים בהולנד
דאף 66

**דאף 66** (בהולנדית: **DAF 66**), היא מכונית משפחתית קטנה, 2 דלתות, 5 מקומות ישיבה, שיוצרה בהולנד על ידי  יצרנית הרכב **[[דאף (יצרן רכב)|דאף]]**, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1972–1975.

## מאפיינים
דגם ה-"דאף 66" יוצר בגרסת הילוכים אוטומטים בלבד מסוג "Variomatic".

מנועי "דאף 66" נלקחו ברישיון, מיצרנית הרכב **[[רנו]]** הצרפתית, מדגמי רנו R8 (מנוע 1,108 סמ"ק), רנו 10 (מנוע 1,289 כ"ס).

יוצרו 101,961 יחידות.

## תצורות
* 2 דלתות - סדאן
* 2 דלתות - קופה
* 3 דלתות - סטיישן

## היסטוריה

דאף ידועה כמפעל המייצר משאיות, אבל  משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף דאפפודיל, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את  ה"דאף 55", עם מנוע  מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב **[[וולוו]]** צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## תמונות

קובץ:Daf 66 Estate ADAC Mitglied.jpg| דאף 66 סטיישן
קובץ:DAF 66 rear 20071012.jpg | דאף 66 סטיישן
קובץ:DAF 66 front 20071012.jpg | דאף 66 סטיישן
קובץ:1976 DAF 66 Coupé (9066876762).jpg | דאף 66 קופה, שנת 1976
קובץ:DAF 66 Marathon Coupe (9480196266).jpg | דאף 66 קופה
קובץ:DAF 66 Marathon Coupé 1975.jpg  | דאף 66 קופה, שנת 1975
קובץ:Daf 66 (6128883364).jpg | דאף 66 סדאן 
קובץ:DAF 66 23 (1976), Dutch licence registration 25-FL-29 pic2.JPG  | דאף 66 סדאן שנת 1976 
קובץ:DAF 66 23 (1976) , Dutch licence registration 25-FL-29 pic3.JPG | דאף 66 סדאן שנת 1976 


## ראו גם

## קישורים חיצוניים

* דאף 66 קופה  (0:26), יו-טיוב
* דאף 66 - תמונות

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1972
66
קטגוריה:כלי רכב המיוצרים בהולנד
עונת 2010/2011 ביורוקאפ

**עונת 2010/2011 ב[[יורוקאפ]]** הייתה העונה התשיעית של תחרות אירופית לקבוצות כדורסל והשלישית שאורגנה על ידי יורוליג בסקטבול ופיב"א אירופה.

המשחק הראשון התקיים ב-29 בספטמבר 2010 ומשחק הגמר הסתיים ב-17 באפריל 2011. בתחרות השתתפו 40 קבוצות.

בפיינל פור של התחרות ניצחה אוניקס קאזאן וזכתה בגביע בפעם הראשונה בתולדות המועדון. בעקבות כך היא קיבלה זכות להשתתף בעונת 2010/2011 ביורוליג
## מתכונת התחרות
לתחרות הוזמנו 27 קבוצות מ-11 מדינות. 

בשלב הקדם הראשון 16 קבוצות נפגשו בשיטת משחק בית ומשחק חוץ. בסוף שלב זה נקבעו 8 קבוצות שעלו לשלב הבתים. לשלב הבתים העפילו עוד 11 קבוצות (העפלה ישירה) ו-13 קבוצות שירדו מיורוליג. 32 קבוצות אורגנו ב-8 בתים. 16 קבוצות החזקות של הבתים שיחקו שלב בתים נוסף בו נקבעו 8 עולות. קבוצות אלו שיחקו בפלייאוף בשיטת משחק בית/משחק חוץ ובסופו של תהליך נקבעו 4 קבוצות שעלו לפיינל פור שנערך בויטוריה, ספרד.

זוכה בגביע קיבלה זכות להשתתף בעונת 2010/2011 ביורוליג
## שלב המוקדמות

## שלב הבתים

### בית א'

### בית ב'

### בית ג'

### בית ד'

### בית ה'

### בית ו'

### בית ז'

### בית ח'

## טופ 16

### בית ט'

### בית י'

### בית י"א

### בית י"ב

## שלבי הגמר

### משחק הגמר

## פרסים אישיים
* MVP של העונה -  דונטה דרייפר מצדביטה זאגרב
* MVP של הגמר -  מרקו פופוביץ' מאוניקס קאזאן

### נבחרת התחרות

## ישראל בתחרות
לישראל היו שתי נציגות בתחרות:
*הפועל ירושלים החלה את התחרות בשלב המוקדם בו היא נפגשה עם לייז' באסקט וניצחה בסיכום מפגש כפול 59:62, 73:84. שלב הבתים הראשון היא סיימה במקום השלישי ולא העפילה להמשך התחרות.
*הפועל גלבוע גליל הייתה הנציגה הישראלית שירדה מיורוליג היא שובצה בבית ד', סיימה אותו במקום הרביעי ולא העפילה להמשך התחרות.

## קישורים חיצוניים
* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

קטגוריה:תחרויות כדורסל ב-2011
קטגוריה:תחרויות כדורסל ב-2010
קטגוריה:עונות בגביע יורוקאפ כדורסל
קטגוריה:2010 באירופה
קטגוריה:2011 באירופה
פבלו קרניו בוסטה

**פבלו קרניו בוסטה** (**Pablo Carreño Busta**; נולד ב-12 ביולי 1991) הוא טניסאי ספרדי, בשיאו (11 בספטמבר 2017), דורג במקום העשירי בעולם בדירוג הסבב ה-ATP,
הוא זכה ב-7 תארים במשחקי יחידים ו-4 בזוגות. דירוג השיא שלו בזוגות היה 16 מ-17 ביולי 2017.

## ביוגרפיה
קרניו בוסטה נולד בחיחון שבספרד. בנם של אלפונסו, ארכיטקט ומריה, רופאה ולו שתי אחיות.

החל לשחק טניס בגיל שש וב-2009 נהיה למקצוען. באותה שנה זכה לראשונה בטורניר מסבב הפיוצ'ר במלייה. ב-2011 זכה לראשונה בטורניר מסבב הצ'אלנג'ר באלסנדריה ובהמשך השנה זכה בטורניר צ'אלנג'ר נוסף בקומו. ב-2013 זכה ב-4 טורנירי צ'אלנג'ר והעפיל לראשונה לסיבוב הראשון בטורניר גראנד סלאם כשהשתתף באליפות צרפת הפתוחה. הוא זכה בתואר השחקן המשתפר של העונה בסבב ה-ATP ב-2014 זכה בשלושה טורנירי צ'אלנג'ר והעפיל לסיבוב השלישי בטורניר מונטה קרלו מסבב המאסטרס העולמי 1000 של ה-ATP ולסיבוב השלישי באליפות ארצות הברית הפתוחה בטניס. בשנת 2015 הוא הפסיד בגמר תחרות בנוטינגהאם לטיילור פריץ.

ב-2016 זכה בשני טורנירים מסבב 250 ATP, בוינסטון סיילם, קרמלין קאפ. הוא סיים שני באליפות ברזיל הפתוחה ובאשטוריל. בטורנירי הגראנד סלאם העפיל לסיבוב השני ברולאן גרוס ולסיבוב השלישי באליפות ארצות הברית הפתוחה. בזוגות זכה באליפות אקוודור הפתוחה יחד עם גיז'רמו דוראן ובאליפות סין הפתוחה יחד עם רפאל נדאל. יחד עם גיירמו גרסיה לופס העפיל לגמר אליפות ארצות הברית הפתוחה.

ב-2017 זכה בטורניר אשטוריל, סיים שני בטורניר ריו מסבב ATP 500 והעפיל לחצי הגמר בטורניר אינדיאן וולס מאסטרס. באליפות אוסטרליה הפתוחה העפיל לסיבוב השלישי, באליפות צרפת הפתוחה העפיל לרבע הגמר אך פרש במהלך ההתמודדות עם רפאל נדאל, באליפות ארצות הברית הפתוחה העפיל לחצי הגמר בו הודח על ידי קווין אנדרסון. בזוגות הודח יחד עם גרסיה לופס בחצי גמר אליפות אוסטרליה הפתוחה על ידי האחים בריאן. ביולי 2021 זכה בטורניר המבורג מסבב ATP 500. באולימפיאדת טוקיו זכה במדליית ארד לאחר שגבר בקרב על המקום השלישי על נובאק ג'וקוביץ'. ב-2022 זכה בטורניר קנדה מאסטרס מסבב ATP 1000.

קרניו בוסטה חבר נבחרת גביע דייוויס של ספרד משנת 2016.

## קישורים חיצוניים

* 

קטגוריה:טניסאים ספרדים
קטגוריה:טניסאים באולימפיאדת טוקיו (2020)
קטגוריה:זוכי מדליית ארד אולימפית
קטגוריה:ספרדים שנולדו ב-1991